Bruning+2

Er det verdt å ofre helsen for å bli brun? Laget av Miriam og Anders I mange miljøer betyr det høy status å være brun. Spesielt i Norge har dette blitt en vanlig trend. Vi bor i et kaldt land og folk må ty til andre midler enn naturlig sol for å bli brune, spesielt i vinterhalvåret. De fleste tenker ikke over det, men dette kan være helseskadelig for kroppen vår, spesielt hvis vi bruker det over en lengre periode. Men hvorfor tar folk solarium, selvbruning og barbiedop selv om de vet om konsekvensene? Er det prisen vi må betale for å se brune ut og føle oss vel?

Kreftforeningen.no har gjort en undersøkelse blant ungdom mellom 15 og 24 år som viser at over halvparten av guttene og 80% av jentene har tatt sol før de har fylt 18 år. Solstudioer har plikt til å opplyse om at solarium frarådes de som er under 18 år, men undersøkelsen viser at dette ikke hjelper. Skal man unngå dette, mener kreftforeningen at man må man innføre en lov. Det har blitt diskutert av regjeringen om det skal bli slutt på selvbetjente solarium og at det må vises frem legitimasjon hver gang man skal sole seg. De som driver solariumskjedene er ikke enige i dette, fordi de er redde for at bransjen vil bli ruinert. Når det i tillegg har blitt lagt frem forslag om betjente solarier vil dette også kreve veldig mye av de som driver i bransjen. Loven har ikke blitt bestemt enda. ====Unge mennesker frarådes fra å bruke solarium fordi det er mer skadelig jo tidligere man begynner. Undersøkelser viser også at over halvparten av ungdom som soler seg, har solt seg så mye at de har blitt solbrente. I et solarium er strålene 4 ganger så sterke, som hvis du soler deg i naturlig sol. UVA-strålene trenger seg dypt ned i huden og påvirker elastisiteten. Det betyr at huden blir rynkete. Man kan også få pigmentflekker som ikke ser særlig pent ut. Solbrenthet kommer av at huden prøver å beskytte seg mot de sterke UV-strålene. Hvis dette skjer mange nok ganger vil huden din “huske” dette, og da vil faren for hudkreft øke.. Så det vil si at når ungdommer blir solbrent flere ganger på rad øker faren for hudkreft betydelig. Norge ligger på tredjeplass over flest hudkrefttilfeller i verden, og dette skyldes nok mye solarium og kunstig bruning Det i nternasjonale kreftforskningsbyrået IARC/WHO konkluderer med at unge mennesker ikke bør ta sol og dette er noen av hovedpunktene: ==== ==== “-  Klar økt risiko for føflekkreft ved å bruke solarium i tenårene og tyveårene. ==== ====-Bruk av solarium i tidlig tenårene kan også være i sammenheng med økt risiko for hudkrefttypen plateepitelkreft. ====

-Immunsystemet kan påvirkes negativt. “
====- Øynene våre kan også bli skadet. Selv om vi ligger med øynene lukket i solariumet, er korte øyeblikk med det skarpe lyset nok til å gi skader på netthinnen. Dette gjelder både solarium og naturlig sol. Man kan også utvikle en sykdom som heter grå stær. En sykdom som gjør at vi får dårligere syn. Når man tar solarium bør man alltid bruke briller for å unngå skader på øynene. ==== ====Mange vet om disse farene, men fortsetter likevel å ta sol tross informasjonen de har fått. Noen utvikler sykdommen tanoreksi, som betyr at man blir helt avhengig av å sole seg. Man føler seg blek og stygg, og føler at man må ta solarium for å føle seg vel. ====

*Men sol er ikke bare negativt for oss, men har også noen positive sider. Vi blir brune og føler oss vel. I tillegg trenger kroppen vår D-vitamin og sol er den viktigste kilden til dette vitaminet. Vi kan få nok av det gjennom kostholdet vårt, men det skader ikke å få litt sol på kroppen. Det viktige er bare å ikke overdrive det som med de fleste andre ting. Sol er sunt i små doser, bare man tenker på å beskytte seg.

Det finnes også andre måter å bli brun på. Selvbruning er et middel som både voksne og ungdommer bruker for å få brunfarge. Selvbruning er en mindre skadelig måte å bli brun på, og de fleste sier at det verste som kan skje er at man blir tørr i huden. Noen mener at selvbruning endrer pigmentene i huden, mens andre mener at kremen ikke går langt nok ned i huden til å kunne klare dette. I tillegg får man kjøpt betakaroten på apoteket eller internett. Det er et middel som stimulerer dannelsen av pigmenter i huden vår, og vil gi deg en raskere og jevnere brunfarge. Man kan også innta betakaroten naturlig ved å spise gulrot, kål osv, men da må man spise veldig mye av det. En pille dekker 200% av dagsbehovet for betakaroten. De som selger dette sier at du vil få en gylden, jevn brunfarge, men mange har klaget over at de har fått en gul farge som ikke er så veldig pent.

Noen bruker også Melanotan(Barbiedop) for å bli brune, men kan også øke sexlysten.. Det er et ulovlig middel som man kan få kjøpt på nettet eller av andre ungdommer som selger dette. Melanotan er et syntestisk hormon som man skal sprøyte inn i kroppen. Stoffet får kroppen til å produsere mer melanin. Det vil si pigmenter som gjør at vi blir fortere brune. Melanin gjør også at vi ikke blir så fort solbrente. Det er veldig populært blant kroppsbyggere og modeller, men også en del ungdommer bruker det. Kroppen klarer bare å bruke dette stoffet hvis det injiseres inn i kroppen. Man setter sprøyter på seg selv og helst de stedene på kroppen med høyest fettprosent som f.eks i øverst i magen eller øverst på lårene. Melanotan finnes bare i pulverform som man blandes ut med sterilt vann.

Det er flere grunner til at melanotan er ulovlig. Dette dopet har veldig mange bivirkininger, noen ufarlige og noen farlige. De mindre farlige er hodepine, kvalme, prikking i hender og føtter. Etter hvert kan man utvikle en unormal brunfarge, få misfargede flekker i huden og mange flere føflekker. Forskere og myndigheter er veldig redde for at hvis man bruker dette mye vil det føre til kreftceller og føflekkkreft. Det har også blitt meldt om en person som fikk en livsfarlig infeksjon i lungene og huden på grunn av melanotan. Barbiedop reduserer også matlysten vår, og dette er en av grunnene til at noen vil bruke melanotan. De blir tynnere, og tror at de kommer til å få finere kropper.

Veldig mange av oss tenker “Nei, det skjer ikke meg”, men det er faktisk en stor sjanse for at det kommer til å skje noe hvis man overdriver bruning. Man kan selvfølgelig være heldig og slippe unna, men i de fleste tilfeller skjer ikke dette. Spørsmålet er om det er verdt å ofre helsen og utseendet for å være brun som ung. Dette er opp til hver enkelt. kilder:

<span style="font-family: 'Times New Roman','serif'; font-size: 12pt; line-height: 115%; margin: 0cm 0cm 10pt;">[] <span style="font-family: 'Times New Roman','serif'; font-size: 12pt; line-height: 115%; margin: 0cm 0cm 10pt;">[] <span style="font-family: 'Times New Roman','serif'; font-size: 12pt; line-height: 115%; margin: 0cm 0cm 10pt;">[] <span style="font-family: 'Times New Roman','serif'; font-size: 12pt; line-height: 115%; margin: 0cm 0cm 10pt;">[] <span style="font-family: 'Times New Roman','serif'; font-size: 12pt; line-height: 115%; margin: 0cm 0cm 10pt;">[] <span style="font-family: 'Times New Roman','serif'; font-size: 12pt; line-height: 115%; margin: 0cm 0cm 10pt;">[] <span style="font-family: 'Times New Roman','serif'; font-size: 12pt; line-height: 115%; margin: 0cm 0cm 10pt;">[] <span style="font-family: 'Times New Roman','serif'; font-size: 12pt; line-height: 115%; margin: 0cm 0cm 10pt;">[] <span style="font-family: 'Times New Roman','serif'; font-size: 12pt; line-height: 115%; margin: 0cm 0cm 10pt;">[] <span style="font-family: 'Times New Roman','serif'; font-size: 12pt; line-height: 115%; margin: 0cm 0cm 10pt;">[]